ΑΠΌΦΑΣΗ ΤΗΣ ΕΠΙΤΡΟΠΉΣ της 10ης Φεβρουαρίου 2006 για την τροποποίηση της απόφασης 98/536/ΕΚ για την κατάρτιση του πίνακα των εθνικών εργαστηρίων αναφοράς για την έρευνα καταλοίπων [κοινοποιηθείσα υπό τον αριθμό Ε(2006) 330] (Κείμενο που παρουσιάζει ενδιαφέρον για τον ΕΟΧ) (2006/130/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την oδηγία 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (1), και ιδίως το άρθρο 14 παράγραφος 1, Εκτιμώντας τα ακόλουθα: (1) Το παράρτημα της απόφασης 98/536/ΕΚ της Επιτροπής (2) επρόκειτο να αναθεωρηθεί έως τις 31 Δεκεμβρίου 2000. Τα κράτη μέλη αναδιοργάνωσαν τα εργαστήριά τους προκειμένου να ικανοποιούν τις απαιτήσεις της οδηγίας 96/23/ΕΚ, λαμβάνοντας υπόψη ειδικότερα την απαίτηση να ανατίθεται ένα κατάλοιπο ή μια ομάδα καταλοίπων σε ένα μόνο εθνικό εργαστήριο αναφοράς (ΕΕΑ). (2) Δεδομένου ότι η εν λόγω αναδιοργάνωση έχει ολοκληρωθεί, ο κατάλογος των ΕΕΑ στο παράρτημα της απόφασης 98/536/ΕΚ πρέπει τώρα να αναπροσαρμοστεί ανάλογα. Παράλληλα, πρέπει να αναπροσαρμοστεί ο κατάλογος των ΕΕΑ των νέων κρατών μελών λαμβάνοντας υπόψη τις πληροφορίες που λαμβάνονται από αυτά. (3) Συνεπώς, η απόφαση 98/536/ΕΚ θα πρέπει να τροποποιηθεί ανάλογα. (4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της απόφασης 98/536/ΕΚ αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 10 Φεβρουαρίου 2006.

[Source: multi_eurlex | Tokens: 1666]